Lilica Hubert

**Lilica Hubert** a fost un vampir care a învățat pentru câteva zile la Școala Elementară Jûban, unde a avut-o drept colegă pe Chibi Usa Tsukino. Ea este fiica ambasadorului Regatului U și, împreună cu mama ei, a locuit la ambasadă.

## Profil

### Personalitate

Caracterul bun și blând al fetei este o fațadă. Lyrica este un vampir însetat de sânge.

### Înfățișare

Lyrica este o fată frumoasă, capabilă să îi facă pe cei din jur să se îndrăgostească de ea. O parte din părul lung este prinsă în spate. Ea poartă o rochie cu mânecă scurtă. În anime, rochia fuxia este diferită. Mânecile sunt lungi, iar gulerul este de aceeași culoare ca a curelei. Nasturii aurii, doi câte doi, sunt așezați în piept, pe două linii orizontale.

## De-a lungul seriei manga

Lyrica se transferă Școală Elementară Jûban, acolo unde Chibi Usa începe să învețe. Afirmând că se simte amețită, Lyrica îi cere lui Ishihara să o însoțească până acasă, în pauza de prânz. În acest timp, Chibi Usa remarcă un miros ciudat în aer, iar, odată ajunsă acasă, în timp ce vorbește cu familia, își desenează colegii în jurnal, inclusiv pe Lyrica.

Următoarea zi profesoara le urează bună ziua elevilor, și observă că Ishihara lipsește fără să se fi învoit înainte. Deși Lyrica spune că nu are nicio idee, băieții încep să discute și să se întrebe dacă Ishihara nu a ajuns acasă atunci când a plecat cu fata. În pauză, Momoko îi amintește Chibi Usei că florile din grădină trebuie udate pentru a nu se ofili, moment în care Lyrica își face apariția și o sperie pe Chibi Usa, căreia îi vorbește despre cât de apetisanți îi sunt obrajii rozalii. După aceea, Kuwano o conduce pe Lyrica acasă. Fata, nici de această dată, nu mănâncă de prânz împreună cu colegii. Chibi Usa și Kyûsuke o găsesc în grădină mâncând una dintre flori. După ore, Chibi Usa vorbește și cu luptătoarele Senshi. Din cele auzite, Makoto crede că Lyrica este un vampir, iar că țipetele ce se aud din Ambasada Regatului U, stiută drept Casa iadului, vin de la victimele fetei.

Profesoare le trimite a doua zi pe Chibi Usa și Momohara acasă la Lyrica, pentru a îi da temele. Kyûsuke îl ia pe Sorana și le însoțește pe fete. Ei ajung acasă la fata care lipsise în acea zi de la școală, intră în curtea plină cu florile din care Chibi Usa și Kyûsuke o văzuseră mâncând. Acolo sunt și morminte, o vedere care îi înspăimântă. Prietenii o întâlnesc pe mama misterioasei fete, cu care vorbesc despre Lyrica. Îi invită la ceai, le oferă flori acoperite cu zahăr, iar, după ce Chibi Usa, Kyûsuke și Sorano pleacă, este pe punctul de a îi bea sângele lui Momohara. Cei trei se întorc după prietena lor, dar sunt atacați de Lyrica, care iese din sicriu, și de Ishihara și Kuwano, transformați în vampiri. Sailor Moon și Sailor V le sare în ajutor copiilor, iar prima o transformă pe Lyrica într-o floare care, la atingerea Chibi Usei, se dezintegrează.

## Referințe

1. ↑ Chibi Usa's Picture Diary, Chapter 1: Beware of the Transfer Student!

## Alte date

* Lyrica poate transforma oamenii în vampiri.
* În Eternal Edition, numele de familie nu este tradus ca Hupert.
* Übel, în germană, înseamnă *rău*.
* Asemena oricărui vampir, Lyrica urăște usturoiul și doarme într-un sicriu.